Ulcerative colitis

Ulcerative colitis (UC) be one of de two types of inflammatory bowel disease (IBD), plus de oda type be Crohn's disease. E be a long-term condition wey dey result in inflammation den ulcers of de colon den rectum. De primary symptoms of active disease be abdominal pain den diarrhea mixed plus blood (hematochezia). Weight loss, fever, den anemia sanso fi occur. Often, symptoms cam on slowly wey fi range from mild to severe. Symptoms typically dey occur intermittently plus periods of no symptoms between flares. Complications fi include abnormal dilation of de colon (megacolon), inflammation of de eye, joints, anaa liver, den colon cancer.

De cause of UC be unknown. Theories dey involve immune system dysfunction, genetics, changes insyd de normal gut bacteria, den environmental factors. Rates dey tend to be higher insyd de developed world plus sam dey propose dis to be de result of less exposure to intestinal infections, anaa to a Western diet den lifestyle. De removal of de appendix at an early age fi be protective. Diagnosis be typically by colonoscopy, a type of endoscopy, plus tissue biopsies.

Dem dey use chaw medications to treat symptoms wey dey bring about den maintain remission, wey dey include aminosalicylates such as mesalazine anaa sulfasalazine, steroids, immunosuppressants such as azathioprine, den biologic therapy. Removal of de colon by surgery fi be necessary if de disease be severe, wey no dey respond to treatment, anaa if na complications such as colon cancer develop. Removal of de colon den rectum generally dey cure de condition.

Notable cases

 References 

 External links 

 MedlinePlus ulcerative colitis page

Category:Ulcerative colitis
Category:Abdominal pain
Category:Articles wey dey contain video clips
Category:Autoimmune diseases
Category:Conditions dem diagnose by stool test
Category:Cytomegalovirus-associated diseases
Category:Diarrhea
Category:Inflammations
Category:Noninfective enteritis den colitis
Category:Steroid-responsive inflammatory conditions
Category:Translated from MDWiki